
DECIZIE nr.5/ 

Cu privire la instalarea ascensorului 
în IMSP „Centrul de Sănătate Ștefan Vodă”

     În scopul îmbunătățirii condițiilor de acces la serviciile medicale și asigurării accesibilității infrastructurii IMSP „Centrul de Sănătate Ștefan Vodă”, ținând cont de necesitatea asigurării accesibilității serviciilor medicale pentru toate categoriile de pacienți, inclusiv pentru persoanele în etate, persoanele cu mobilitate redusă și persoanele cu dizabilități care utilizează scaun rulant;
    examinând demersul IMSP „Centrul de Sănătate Ștefan Vodă” nr. 249 din 16.07.2026, privind necesitatea proiectării și instalării unui ascensor în partea laterală a clădirii instituției, în scopul asigurării accesului pacienților la nivelurile superioare ale clădirii,
     în conformitate cu prevederile Hotărârii Guvernului nr. 8/2016 cu privire la aprobarea Reglementării tehnice privind ascensoarele și componentele de siguranță pentru ascensoare;
     în temeiul art. 43 alin. (1) lit. g) din Legea nr. 436/2006 privind administrația publică locală, care atribuie consiliului raional competența de a decide, Consiliul raional Ștefan Vodă DECIDE:

1. Se susține inițiativa IMSP „Centrul de Sănătate Ștefan Vodă” privind proiectarea și instalarea unui ascensor în partea laterală a clădirii instituției, destinat transportului persoanelor, cu capacitatea de până la 630 kg/4 persoane, inclusiv o persoană care utilizează scaun rulant, în scopul asigurării accesului pacienților la toate nivelurile clădirii.
2. Se împuternicește managerul IMSP „Centrul de Sănătate Ștefan Vodă” să întreprindă, în condițiile legislației, măsurile necesare pentru:
2.1. elaborarea documentației tehnice necesare pentru proiectarea și instalarea ascensorului;
2.2. obținerea avizelor, acordurilor, actelor permisive și a altor documente necesare, conform legislației;
2.3. determinarea costului estimativ al lucrărilor în baza documentației tehnice și a devizului de cheltuieli;
2.4. organizarea procedurilor de achiziție pentru lucrările și serviciile necesare, cu respectarea legislației în domeniul achizițiilor publice;
2.5. asigurarea recepției, punerii în funcțiune și exploatării ascensorului în conformitate cu cerințele legale și tehnice aplicabile.
3. Se stabilește că proiectarea, instalarea și punerea în funcțiune a ascensorului se vor realiza cu respectarea cerințelor tehnice și de securitate prevăzute de legislația în vigoare, inclusiv a Reglementării tehnice privind ascensoarele și componentele de siguranță pentru ascensoare, aprobată prin Hotărârea Guvernului nr. 8/2016. 
4. Controlul executării prezentei decizii se pune în sarcina dlui Iurie Afanasiev, șeful Direcției construcții, gosodărie comunală și drumuri.
[bookmark: _GoBack]5. Prezenta decizie poate fi contestată prin cerere prealabilă la autoritatea emitentă, cu sediul în or. Ștefan Vodă, str.Libertății, nr. 1, în termen de 30 zile din data publicării în RSAL, conform prevederilor Codului administrativ al RM nr. 116/2018.
6. Prezenta decizie se publică în Registrul de stat al actelor locale, pe pagina web a Consiliului raional www.stefan-voda.md și se comunică:
              IMSP „Centrul de Sănătate Ștefan Vodă”;
              Direcției construcții, gospodărie comunală și drumuri;
              Companiei Naționale de Asigurări în Medicină;

